Καλλίνικος Καμπάνης 

ο πρώτος 

Αρχιεπίσκοπος Χαλκίδας. (1853-1879) 



Ο Καλλίνικος Καμπάνης ήταν ο πρώτος που έφερε τον τίτλο του Αρχιεπισκόπου της Χαλκίδας ίσως στην 
πιο δύσκολη περίοδο της μόλις απελευθερωμένης από τους Τούρκους Ελλάδας ή μάλλον ενός τμήματος 
της σημερινής ελεύθερης Ελλάδας. Πρώτη η Κρήτη από τα ακόμα κατεχόμενα εδάφη της Ελλάδας έδωσε 
το σύνθημα για εξέγερση εναντίον των Τούρκων παρασέρνοντας τους υπόλοιπους σκλαβωμένους 
Έλληνες που δέχονταν κάθε μορφής φρικαλεότητα και κτηνωδία από τους Τούρκους. Στην Μακρινίτσα 
του Πηλίου, ένας σπουδαίος φιλέλληνας δημοσιογράφος των Τΐιηοδ του Λονδίνου, θα σκοτωθεί και θα 
αποκεφαλιστεί για παραδειγματισμό γιατί βρέθηκε στο πλευρό των εξεγερμένων Θεσσαλών που με τη 
σειρά τους σφαγιάστηκαν και αυτοί. Ήταν ο ΕΗατΙοδ ^11α1οη^^ 0§1ο' που λίγους μήνες πρίν είχε περάσει 
και από την Χαλκίδα γράφοντας ένα εκπληκτικό άρθρο^ στους Τΐιηοδ για την αρμονική συμβίωση 
Ελλήνων, Οθωμανών και Εβραίων στην πόλη μας, της οποίας θρησκευτικός ηγέτης ήταν ο 
Αρχιεπίσκοπος Καλλίνικος Καμπάνης. Ας δούμε το πέρασμα του μακαριστού Αρχιεπισκόπου από την 
πόλη μας μέσα από δημοσιεύματα των εφημερίδων της Χαλκίδας εκείνης της εποχής. Τα κείμενα έχουν 
μεταγλωττιστεί στην καθομιλουμένη νεοελληνική. 

Ευχαριστώ. 

νΤαζαπΐδ. 


^ Κάρολος Ογλ (0ή3Γΐθ5 ΟήθΙοηβι 0 §Ιθ, 1851 - 1878) ήταν Αγγλος αρχιτέκτονας που διακρίθηκε για τα φιλελληνικά του αισθήματα. Κατά 
την διάρκεια της επανάστασης της Θεσσαλίας του 1878 κατέφθασε στο Π ήλιο ως απεσταλμένος των "Τΐιτίθδ" του Λονδίνου για να 
καλύψειτα νεγονότα. Βρήκε τραγικό θάνατο στη μάχη της Μακρινίτσας. (Βικιπαιδεια) 

ο α 

^ Η Χαλκίδα του 1877 στους Τίηίθε του Λονδίνου". (Αοθάθπιίθ θάυ-νΚυζυηίε.) 

Στο πρώτο φύλλο του έτους 1879 της εφημερίδας Εύριπος^ με αριθμό 701 και ημερομηνία 
6 Ιανουαρίου, αναγγέλλεται πρωτοσέλιδα ο θάνατος του Σεβασμιότατου Αρχιεπισκόπου 
Καλλίνικου. Η εφημερίδα εκδιδόταν κάθε Σάββατο και αναφέρει ότι πέθανε την 
«περασμένη Τρίτη». Άρα ο Αρχιεπίσκοπος έφυγε από τη ζωή στις 2 Ιανουαρίου του 1879. 
-Ακολουθεί το άρθρο της Εφημερίδας Εύριπος-. 



ο Λι’:;ΐ';!ΐϋ;κθ!!ον χαλκιλοι: 

1 Λ» Χί; "ΧΧ’Λ · ·;*ι» 11 μ ιι. 

τιλοαπ:» ο *1 λιτό; ν· ριτικίλΐιτ, ΐι; ·τ·; ς ^.ι«[ο·ΐ: \!ν·; 
ι·<' 7-Χ«Ά-ίν.; Κ\νΛηΐ\0>, 

\.^^4 ι;<ν<·Μ.θνί«:. 


Ο Αρχιεπίσκοπος Χαλκίδας 

Καλλίνικος 

Το βράδυ της περασμένης Τρίτης γύρω στις ΙΙμμ, ο ύψιστος αποφάσισε να μεταθέσει στις 
ουράνιες Μονές τον Σεβασμιότατο Αρχιεπίσκοπο Χαλκίδας Καλλίνικο που είχε προσβληθεί 
από οξύτατη ττνευμονία. 

Από τα ξημερώματα της Τετάρτης, ο πένθιμος ήχος των κωδωνοστασίων όλων των εδώ 
Ιερών ναών για όλη σχεδόν την ημέρα ενημέρωνε για το βαθύ πένθος της πόλης. Όλα τα 
εμπορικά και βιομηχανικά καταστήματα ήταν κλειστά και άπαντες οι κάτοικοι της Χαλκίδας 
καθώς και των γύρω περιοχών, άνδρες, γυναίκες αλλά και παιδιά της πιο τρυφερής ηλικίας 
συνωστίζονταν γύρω από την πένθιμη κατοικία. Αποκλειστικό θέμα όλων των συζητήσεων 
ήταν ο βίος και η πολιτεία του μεταστάντος Αρχιερέως. 

Ο μακαρίτης Καλλίνικος γεννήθηκε το 1803 στην Ανδρο και ανήκε σε μια από τις πιο 
σημαντικές και αρχοντικές οικογένειες του νησιού. Την Οικογένεια Καμπάνη. Ανατράφηκε 
με όλους τους κανόνες της ευσέβειας και της αρετής και μαθήτευσε στην Ελληνική σχολή της 


^ Εφημερίδα Εύριπος (1865-1941). Η αρχαιότερη επαρχιακή εφημερίδα με την μεγαλύτερη διάρκεια ζωής. Εκδότης της ήταν 
ο Αντώνιος Μάτσας, δικηγόρος, επιχειρηματίας και δικαστικός γραμματέας. Από το 1912 που πέθανε, ανέλαβε ο γιός του 
Γεώργιος, δικηγόρος και αυτός. 

Κυδωνιάς^ όπου πολύ νωρίς χειροτονήθηκε ιεροδιάκονος. Μετά την αποκατάσταση των 
ελληνικών πραγμάτων με εντολή της κυβέρνησης διορίζεται εκπαιδευτικός στο σχολείο της 
Αίγινας^ όπου διακρίνεται για την αρετή και ευσέβεια του αλλά και για τα ιδιαίτερα 
προσόντα του στη διδασκαλία. 


Καποδιστριακό ορφανοτροφείο Αίγινας. (Πηγή φωτογραφίας νννννν.ηη3χηη3§.§Γ) 



Εκεί κρίνεται κατάλληλος για να συνοδεύσει στο Μόναχο της Βαυαρίας τα νέα παιδιά από 
τις πιο έγκριτες οικογένειες της Ελλάδας ώστε να εκπαιδευθούν και στη συνέχεια να 
υπηρετήσουν την πατρίδα. Επι μία δεκαετία διετέλεσε Αρχιμανδρίτης της εκεί Ελληνικής 
Εκκλησίας κηδεμονεύοντας τα ελληνόπουλα που του είχε εμπιστευθεί η κυβέρνηση και 
ταυτόχρονα παρακολουθούσε μαθήματα Θεολογίας στο Γερμανικό πανεπιστήμιο. Όταν 
επέστρεψε στην Ελλάδα η κυβέρνηση του ανέθεσε την διεύθυνση της Ριζαρείου 
εκκλησιαστικής Σχολής μέχρι το τέλος του 1853 όταν μετά από εκλογική διαδικασία ανέλαβε 
τον αρχιεπισκοπικό θρόνο της Χαλκίδας. Μειλίχιος και προσηνής, με ευγενέστατη 
συμπεριφορά και πάντα με το χαμόγελο, η προσωπικότητα του συνδύαζε την μεγαλοπρέπεια 
και την σεμνότητα με την ευγένεια και τη χαρά. Όλα αυτά τον έκαναν να απολαύσει την 
αγάπη και την υπόληψη όλων όσων υπηρέτησε. 


Ό Νομάρχης^ Εύβοιας οργάνωσε το πρόγραμμα της κηδείας η οποία ξεκίνησε στις 2μμ. 
Άπειρο πλήθος λαού και όλοι οι υπάλληλοι του τόπου παρακολούθησαν την εξόδιο 
ακολουθία που έγινε από τον Σεβασμιότατο άγιο Θηβών συνοδεία όλου του ιερού κλήρου 
της πόλης μας και των περιχώρων. Τιμές απέδωσε ο υποστράτηγος και όλος εδώ ο 
εγκατεστημένος στρατός, πυροβολικό και πεζικό έλαβε μέρος στην κηδεία. Στο Ναό της 


^ Η Ακαδημία Κυδωνιών. Βρισκόταν στο Αϊβαλί (Κυδωνιές) της Μικρός Ασίας και αποτελούσε ένα από τα σημαντικότερα εκπαιδευτικά 
κέντρα των ελληνορθόδοξων του Ελληνισμού με ευρύτατη ακτινοβολία. Στο δυναμικό της ανήκαν μερικοί από τους σπουδαιότερους 
λογίουςτου Νεοελληνικού Διαφωτισμού (Βικιπαίδεια) 

^ Στο κτήριο του Ορφανοτροφείου Αιγίνης που οικοδομήθηκε από τον Καποδίστρια, στεγάστηκε το «Πρότυπον Σχολείον 
Αιγίνης» με δασκάλους σπουδαίους λόγιους της εποχής, όπως ο Ανδρέας Μουστοξύδης, ο Γρηγόριος Κωνσταντάς και άλλοι. 
Το εκπαιδευτήριο αυτό πρόσφερες ανώτερη εκπαίδευση, ανάλογη με αυτήν των μεταγενέστερων γυμνασίων. Οι απόφοιτοί 
του υπηρετούσαν ως δάσκαλοι στα αλληλοδιδακτικά σχολεία της εποχής (ΐΊΐ:1:ρ://Ι<3ροοΙί5ΐ:π35.οΙΐ§ΐ1:3ΐ3ΓεΐΊίνθ.§Γ/) 

® Με κάθε επιφύλαξη Νομάρχης Ευβοίας πρέπει να ήταν ο Χρήστος Μελετόπουλος ο οποίος είχε αναλάβει καθήκοντα τον 
Ιούλιο του 1877 αντικαθιστώντας τον Π. Περβανά. 


3 









Μητροπόλεως^ όπου ψάλθηκε η νεκρώσιμος ακολουθία εκφώνησε επικήδειο λόγο ο ιερέας 
του στρατού Νεόφυτος Μάγνης^ και μετά το τέλος της ακολουθίας ο λαός αθρόα έσπευσε να 
ασπασθεί τον Ιεράρχη του. Στις 5 περίπου το απόγευμα το λείψανο του ιεράρχη κατέβηκε 
στον τάφο που ήδη είχε ετοιμαστεί, πίσω από το ναό της Μητροπόλεως ενώ συνεχόμενοι 
πυροβολισμοί από το πεζικό και εννέα κανονιοβολισμοί ολοκλήρωσαν την τελετή. 

Αιώνια σου η μνήμη Σεβάσμιε Ιεράρχη. 

Ή άλλη εφημερίδα της Χαλκίδας, η «ΕΥΒΟΙΑ» του Κωνσταντίνου Φιλάρετου με 
συντάκτη τον ξάδερφό του, πασίγνωστο διακεκριμένο νομικό, πολιτικό αλλά και 
συγγραφέα Γεώργιο Φιλάρετο, με άρθρο της στις 11/1/1879 και αριθμό φύλλου 158 αφού 
ζήτησε συγνώμη γιατί δεν είχε εκδώσει φύλλο την προηγούμενη εβδομάδα λόγω απουσίας 
του Γ Φιλάρετου β αφού (προς τιμήν της) αναφέρει ότι ήδη είχε γράψει ο «ΕΥΡΙΠΟΣ» 
εξαιρετικό άρθρο για τον θάνατο του Καλλίνικου γράφει και αυτή ένα μικρό άρθρο για να 
τιμήσει τον Αρχιεπίσκοπο. 

Ο Γ εώργιος Φιλάρετος (Χαλκίδα 1848 -Αθήνα, 11 Ιουλίου 1929) υπήρξε διακεκριμένος νομικός και σημαντική 
πολιτική προσωπικότητα της Ελλάδας του 19ου αιώνα και των πρώτων δεκαετιών του 20ου αιώνα, υπουργός, 
γερουσιαστής και εκδότης. Ανήκει στις προδρομικές μορφές της ελληνικής δημοκρατικής παράδοσης. Υπήρξε από 
τους πρώτους υποστηρικτές της αβασίλευτης δημοκρατίας στην Ελλάδα και αποκλήθηκε τιμητικά από τον Ελευθέριο 
Βενιζέλο «Πατέρας της Ελληνικής Δημοκρατίας» στον Μεσοπόλεμο, στο πλαίσιο των προσπαθειών, των 
συγκρούσεων και αναζητήσεων για την εγκαθίδρυση της πρώτης αβασίλευτης ελληνικής δημοκρατίας. (Βικιπαίδεια) 



Η σημαντική πληροφορία όμως που αποκομίζουμε και από τις δύο αυτές εφημερίδες όπως 
και από ένα αφιέρωμα που έκανε το 193Θ πάλι η «ΕΥΡΙΠΟΣ» για τον Καλλίνικο και θα 


Μητρόπολη Χαλκίδας ήταν και είναι ο ιερός ναός του Αγίου Δη μητριού στη συμβολή, Αντωνίου και Νεοφύτου. 

^ Νεόφυτος Μάγνης. Στρατιωτικός ιερέας με πλούσια ιερατική δράση στη Χαλκίδα. 

^Ήταν συχνό φαινόμενο οι απουσίες του Γεώργιου Φιλάρετου αλλά πάντα τον αντικαθιστούσαν, είτε ο γιατρός και λόγιος 
Αχιλλέας Ηλιάδης, είτε ο δικηγόρος φίλος του Ν. Δημητριάδης. Στις 4/1879 όμως δεν υπήρξε αντικαταστάτης με 
αποτέλεσμα να μην εκδοθεί το φύλλο. 

δούμε στην συνέχεια, είναι ότι η χρονολογία που ήρθε σαν Αρχιεπίσκοπος στην Χαλκίδα 
ήταν το 1953 και όχι το 1952 όπως αναφέρεται σε διάφορα δημοσιεύματα που τον 
αφορούν αλλά και στην ίδια την προτομή του ακόμα. Σημαντικό επίσης είναι να 
αναφερθεί ότι ο μακαριστός Καλλίνικος Καμπάνης ήταν ο πρώτος που έφερε τον τίτλο 
του Αρχιεπισκόπου Χαλκίδας αφού ο προηγούμενος (Νεόφυτος Αδάμ) έφερε τον τίτλο 
του Επισκόπου και οι προηγούμενοι του, τον τίτλο του Μητροπολίτου^®. 

Στο αφιέρωμα της εφημερίδας «ΕΥΡΙΠΟΣ» στις 24 Μαρτίου του 1930 υπάρχουν πολλές 
περισσότερες πληροφορίες τόσο για τα πρώιμα χρόνια του και τις σπουδές του, όσο και 
για τις δράσεις του στη συνέχεια. Όπως ανέφερα και πιο πάνω θα δούμε ότι η χρονολογία 
που χειροτονήθηκε Αρχιεπίσκοπος είναι το 1853 και όχι το 1852 ενώ αλλάζει η 
χρονολογία γέννησης του από το 18Θ3 που αναφέρεται στο πρώτο δημοσίευμα, στο 18Θ4. 
Ασήμαντες ίσως λεπτομέρειες που όμως αφορούν έναν σημαντικό άντρα και σωστό είναι 
να σχολιάζονται και να ερευνούνται. - Ακολουθεί το δημοσίευμα.- 

Ο ΚΑΛΛΙΝΙΚΟΣ ΚΑΜΠΑΝΗΣ. 

Ο Καλλίνικος Καμπάνης γεννήθηκε στο Κόρθθ^ της Άνδρου το 1804 και μόλις τριών ετών 
έμεινε ορφανός από πατέρα αλλά η ευσεβής και ενάρετος μητέρα του φρόντισε με πολλή 
στοργή και επιμέλεια την ανατροφή του. 

Το Κόρθι της Άνδρου. Το χωριό που γεννήθηκε ο Αρχιεπίσκοπος Καλλίνικος Καμπάνης (ΟΝΝ Ονεβοβ) 



Την πληροφορία αυτή επιβεβαίωσε και ανάλυσε σε ερώτηση μου ο εξαίρετος γιατρός και από τους πιο σημαντικούς 
ιστορικούς ερευνητές της Χαλκίδας, Αλέξανδρος Μακαρώνας. Οφείλω να τον ευχαριστήσω εγκάρδια και από εδώ για όλες 
τις φορές που ζήτησα την βοήθεια του και ανταποκρίθηκε με τον καλύτερο τρόπο. Σε ευχαριστώ γιατρέ. 

Το Κόρθι είναι ένα χωριό στην Άνδρο σε υψόμετρο μόλις 60 μ, χαμηλό υψόμετρο σε σχέση με το ανάγλυφο της Άνδρου, 
και ο πληθυσμός του είναι 138 άτομα. Ανήκει στον δήμο Άνδρου, ενώ πριν από το Πρόγραμμα Καλλικράτης ανήκε 
στον δήμο Κορθίου. (Βικιπαίδεια) 

Τα πρώτα του μαθήματα έκανε στο επι τουρκοκρατίας ακόμα περίφημο σχολείο της Αγίας 
Τριάδας^^ στο Κόρθι της Άνδρου μέχρι το 1819 οπότε και αναχώρησε για την εστία των 
φώτων στην Ανατολή που διατηρούσε ακοίμητο το ιερό συναίσθημα της γνώσης, της 
μόρφωσης και του πατριωτισμού τη φλόγα. 


Σχολείο Αγίας Τριάδας Κορϋίου-Άνδρου (Ι<ρθΙ<θΓΐ:ΐΊίου.ΐ3ΐο§5ρο1:.εοηη) 



Στην σχολή της Κυδωνίας^^. Εκεί η πύρινη και ξάστερη γλώσσα του Θεόφιλου Καΐρη^"^ 
φούντωνε στα στήθη των νεαρών δούλων Ελλήνων τη φλόγα που λίγο αργότερα θα 
αποτέφρωνε τα δεσμά της πατρίδας. Εκεί ο Καλλίνικος Καμπάνης εκπαιδεύτηκε και εκεί 
μυήθηκε από τον ίδιο τον δάσκαλο του Θεόφιλο Καΐρη τα της Φιλικής Εταιρίας. 


Θεόφιλος Κάΐρης (Βικιτιαίδεια) 



Η Σχολή της Αγίας Τριάδας ιδρύθηκε στις 27 Ιουλίου 1813, από τον ιερομόναχο Σαμουήλ Πλασίμη ή Σκάζη, ο οποίος ήταν 
μέλος της Φιλικής Εταιρίας, όταν αγόρασε την έκταση αυτή έναντι 633 γροσίων, στο χωριό Μοσχιώνας (μοσκιές: άγριες 
τριανταφυλλιές) με την εξαιρετική θέα στην κοιλάδα του Κορθίου. Η Σχολή αυτή αποτέλεσε την πρώτη Σχολή Ελληνικών 
γραμμάτων κατά την τουρκοκρατία στην περιοχή αυτή. (Ι<ρθΙ<θΓΐ:ΐΊίου.ΐ3ΐο§5ρο1:.εοηη) 

Βλέπε παραπομπή Νο 4. 

Θεόφιλος Κάίρης (19 Οκτωβρίου 1784 - 13 Ιανουάριου 1853) ήταν κορυφαίος Νεοέλληνας 
διαφωτιστής, φιλόσοφος, διδάσκαλος του Γένους και πολιτικός. (Βικιπαίδεια) 

Στη συνέχεια διορίστηκε διευθυντής του σχολείου της Αγίας Τριάδας στο Κόρθι της Άνδρου, 
εκεί που έμαθε τα πρώτα του γράμματα και για όλο το διάστημα του αγώνα^^ δεν σταμάτησε 
να διδάσκει και να παροτρύνει τους πάντες για προσφορά προς το γένος^^ που κινδύνευε και 
είχε την ανάγκη τους αλλά και στον αγώνα. Μετά το τέλος του ξεσηκωμού των Ελλήνων ο 
Καποδίστριας συγκέντρωσε από παντού όλους όσους ήταν ικανοί να επουλώσουν τις πληγές 
της πατρίδας από τον μακρύ αγώνα της για ελευθερία. Ο Καλλίνικος κλήθηκε να διδάξει στο 
ορφανοτροφείο της Αιγίνης που μόλις είχε ιδρύσει ο Καποδίστριας. Η ικανότητα και το έργο 
του Καλλίνικου εκτιμήθηκαν από τον ίδιο τον βασιλιά Όθωνα που τον επέλεξε σαν συνοδό 
των νεαρών Ελλήνων που έστειλε στο Μόναχο για να εκπαιδευτούν το 1832. Εκεί 
ιερουργούσε και δίδασκε τους νεαρούς Έλληνες αλλά ταυτόχρονα παρακολουθούσε 
μαθήματα Θεολογίας στο πανεπιστήμιο του Μονάχου. 

Ελληνορθόδοξη Εκκλησία της Μεταμορφώσεως του Σωτηρος Μονάχου (ΒοΙναΐοτβΙκίΓείΊβ). Την είχε δωρίσει στους Έλληνες ο 
πατέρας του Όθωνα Λουδοβίκος Α' της Βαυαρίας. (Πηγή πληροφορίας καί φωτογραφίας Αλέξανδρος Μακαρώνας). 



Το 1845 επέστρεψε από την Γερμανία και διορίστηκε διευθυντής της Ριζαρείου Σχολής^^ 
μέχρι το 1851 και το 1853 χειροτονήθηκε Αρχιεπίσκοπος Χαλκίδας. Τον Ιανουάριο του 
1879 σε ηλικία 75 ετών πέθανε και κηδεύτηκε στην Χαλκίδα. Του αείμνηστου αυτού 
Αρχιεπισκόπου υπάρχει μαρμάρινη προτομή στο πίσω μέρος του ιερού Μητροπολιτικού 
ναού της πόλης και είναι γνωστό ότι την βιβλιοθήκη του δώρισε στο εδώ Γυμνάσιο. 


Αγώνα. Αναφέρεται στον ξεσηκωμό των Ελλήνων εναντίων των Τούρκων. 

Γένος. Στο ελληνικό γένος. 

Η Ριζάρειος Εκκλησιαστική Σχολή (Ρ.Ε.Σ.) άρχισε τη λειτουργία της το 1844.Από της ιδρύσεώς της στεγαζόταν στα κτήρια 
του μεγάλου οικοπέδου της οδού Βασιλίσσης Σοφίας και από τη σχολική περίοδο 1960-61 στις εγκαταστάσεις που 
ανεγέρθησαν στο κτήμα της Ριζαρείου στο Χαλάνδρι. Από το 1894 μέχρι το 1908 διευθυντής της σχολής υπήρξε ο Αγιος 
Νεκτάριος Μητροπολίτης Πενταπόλεως. 

Η προτομή του Αρχιεπισκόπου Καλλίνικου Καμπάνη η οποία όμως δεν βρίσκεται πίσω από τον μητροπολιτικό ναό της πόλης 
(άγιος Αημητριός) αλλά στην αριστερή πλευρά (βόρεια) του αγίου Νικολάου. Θεωρώ απίθανο να έχει κάνει λάθος ο συντάκτης 
της Εύριπος Γ. Μάτσας από τη στιγμή που ήταν και επίτροπος του Αγίου Νικολάου. Το προφανές είναι ότι κάποια στιγμή 
μεταφέρθηκε εκεί Στη βάση της προτομής υπάρχουν τρία ονόματα που αφορούν τους γλύπτες που την κατασκεύασαν. Τα 
ονόματα αυτά είναι: Ι.Λ Αρμπιλιάς I. Ε Μαλακατές, Τ.ΓΚουκούλας. I. (ΡΗοίο ΌίηιίίΗΞ Οταββη) 



Στη βάση της προτομής υπάρχουν τρία ονόματα που αφορούν τους γλύπτες που την κατασκεύασαν. Τα ονόματα αυτά είναι: Ι.Λ 
Αρμπιλιάς I. Ε Μαλακατές, Τ.Γ Κουκούλας. (Προσωπικό αρχείο). 



ο Αρχιεπίσκοπος Καλλίνικος Καμπάνης σπάνια απασχολούσε τον τύπο της Χαλκίδας 
παρά το γεγονός ότι το μέγεθος της προσωπικότητας του σύμφωνα με τα όσα διαβάσαμε 
ξεπερνούσε κατά πολύ τα όρια ενός ιερέα. Και μόνο από αυτό το γεγονός επιβεβαιώνονται 

τα γραφόμενα στις εφημερίδες εκείνης της εποχής περί σεμνού και ταπεινού Ιεράρχη. 
Είναι βέβαιο ότι κατά την ενθρόνιση του στην Αρχιεπισκοπή της Χαλκίδας τον 
ακολούθησαν και μέλη της οικογένειας του μιας και υπάρχουν αρκετά δημοσιεύματα που 
το αποδεικνύουν. Στο μνημόσυνο του Αρχιεπισκόπου που έγινε στις 17/2/1879 και οι 
συγγενείς του το δημοσίευσαν στην εφημερίδα ΕΥΡΙΠΟΣ βλέπουμε ποιοι ήταν οι άμεσοι 
συγγενείς του που όλοι ήταν ανίψια του. 

Ι Μ ΝΗΒΙΟ^Σ ΥΝΟΝ 

Αύ^ίον Κυρ(αίχήν, μ,ετά το τέλος της ! 
θείας λειτουργίας χελοΟμ^ζν μνημοοτ^νον «ν | 
τω Ναώ τοΟ *Άγίου Δημ,ητρίου υπέρ άνα- · 
παύο'εως τής ψυ^^ς του άποοιώοαντος . 

Αρχιεπίσκοπου Χαλχί^ς 

I 

ΙΙαραχαλοΰνται οΟεν οι χιμϋνχζς την « 
μνη»χην αυτού, όπως, ευαρ€στούμε'Χ>Σ, προ- < 
σελθωσζν εις την ιεροτελεστίαν ταύτην,χαι ■ 
ένώσινσ* ριεΟ* ήμιών τάςπρος τον 'ϊφιστον ' 
όεήσεις. , 

παρούσα θεωρηθητω και ώς ιδιαιτέρα 
πρόσκλησις, 

Οί Τεθλιμμένοι ανεψιοί 

Δ. Α. ΚΑΜΠΑ?(ΗΣ Δ*«τι«ν'*ταγματά^χτς 
Γ. Α. ΚΛΜΟΑ^ΗΣ 
ΦΡΑΤΖΕΣΕ.ΟΤΑΑ Ν. ΑΘΑΝΑΣΙΟΓ. 

ΜΑΡΙΑ Δ. ΚΑΜΠΑΝΠ 
Γ. ΤΑΜΒΑΚΑΣ «αΐ ΜΟΣΧΑ Γ.ΤΑΜΒΑΚΑ. 


Ο Δ Α Καμπάνης ήταν στρατιωτικός και διοικητής του 1°^^ Συντάγματος που λόγω των 
γεγονότων με τους Τούρκους στη Θεσσαλία έδρευε στην Χαλκίδα και είχε εγκατασταθεί 
στην περιοχή των ιερών πηγών της Αρέθουσας. Με κάθε επιφύλαξη πιστεύω πως εκτός 
του Γ Α Καμπάνη που δεν έχω συναντήσει σε κανένα δημοσίευμα, η Φρατζεσκούλα, η 
Μαρία και η Μόσχα ήταν κόρες του αντισυνταγματάρχη Δ Α Καμπάνη όπως και η Ελένη 
Α Καμπάνη που όμως είχε πεθάνει το 1877. 


- ΙΙροσβλΥιΟεΙσα ύπο κεραυνοβόΧου άτζο- 

πλγΛίας ά~εδίωσε 'τγ,ν τταρελ. τρίτην κ«.1 
έκτ.'^εϋθη έπ:οΰσαν γι Ίίλένγ, Δ. Κ«[Λτ:άνγ5 

άνεψ·.ά τοΰ άρ/ιεττισκ. Χαλκά^ος Κ-αλλινίκοι». 


Αυτό που με κάνει να υποστηρίζω την υπόθεση μου είναι ότι ο στρατιωτικός Α Α 
Καμπάνης για να φέρει τον βαθμό του αντισυνταγματάρχη σίγουρα ήταν μεσήλικας ενώ η 
μακαρίτισσα Ελένη δεν είχε ακόμα παντρευτεί και η Μόσχα μόλις πριν τρία χρόνια είχε 
παντρευτεί τον βαθύπλουτο Χαλκιδαίο Γ. Ταμβακά. Κάτι που σημαίνει ότι μετά βίας το 
1879 θα ήταν 2Θ ετών σύμφωνα πάντα με τα δεδομένα της εποχής που οι περισσότερες 
γυναίκες παντρεύονταν στα 17 και 18 τους. Το 193Θ υπηρέτησε σαν λιμενάρχης στην 
πόλη μας ο Π. Τριανταφυλλόπουλος που η ΕΥΡΙΠΟΣ τον θέλει να είναι απόγονος του 
Αρχιεπισκόπου. 

«ιον >111 οιην πο^αν μας. 

-- *Κ.·χι|ΪΜ|»ι;·;όν >υ< ι« πιηι-άνιιιμα ϊι*»ν 
^I<«ι^«·ιν «ι·>ν ν)^ϋ{ιιιΐν .ΐπςχΐ (Ο 'ΙΙν/ιμυν, ύ.ιο 
(ΐΓιν μιΐ·)·|(ΐ·»ν χοΟ Γ«·μνα<ΐ(ον. 

— Μ»(αξύ ΐοιν εικόνων εύνόα/’.εκι χπί ή 

| χ<ιί· ί^Μχιυο Μηΐ\;<ΐτολϋον ιής ΐ{ (αν>'<»<ι; 
μα; Κο/.λοίκου Ιναμιάνη. 

·— \»(ϊίί»ός η»ο μέΡ.ο; χής 

Ψι).ΐ4»Ι, *I''«αιρε·α^ 

— Και* »ύι>) ΐ>ιν ά.ΐόγονό; ι<»ι· Γ» -(ΐ^* η 
μί\ έ.·μενιΐ^·χΐ|. κ. 11 Γ^αανια·) »·/./.*» 

Πέρα από τα δημοσιεύματα των τοπικών Εφημερίδων της Χαλκίδας που ήδη έχω 
παρουσιάσει πιο πάνω δεν βρήκα στο διαδίκτυο αξιόλογες πληροφορίες για τον 
Αρχιεπίσκοπο πέρα από μία φωτογραφία του στο Ινστιτούτο Ιστορικών ερευνών (η 
φωτογραφία της πρώτης σελίδας) και τις χρονολογίες γέννησης και θανάτου του. Εντελώς 
τυχαία όμως στην ιστοσελίδα της Άνδρου, ΑηάήαΕί ρτοδδ βρήκα κάτι εξαιρετικό. Ένας 
απο τους απογόνους του Καλλίνικου ήταν ο ηρωικός Χαλκιδαίος αντιστράτηγος Νικόλαος 
Δελαγραμμάτικας του οποίου μάλιστα το μνήμα υπάρχει ακόμα στο Ιστορικό παλαιό 
κοιμητήριο του αγίου Ιωάννη της Χαλκίδας του οποίου δυστυχώς η εγκατάλειψη δείχνει 
την πολιτιστική και πνευματική κατάντια της πόλης μου είτε αυτή αφορά πολίτες είτε τους 
άρχοντες της. 

Χωρίς να θέλω να υποβιβάσω την αξία αυτής της πληροφορίας ούτε καν στο ελάχιστο 
θέλω να προσθέσω ότι έχω κάνει μεγάλη έρευνα για τον Ν Δελαγραμμάτικα και παρότι το 
αρχείο μου γι αυτόν είναι κυριολεκτικά τεράστιο, πουθενά δεν υπάρχει αυτή η σχέση του 
με τον μακαριστό Καλλίνικο. Η έρευνα όμως που έχει κάνει το Αηάπαΐ^ί ρτοδδ είναι πολύ 
σοβαρή και αξιόπιστη που δεν αφήνει περιθώρια για αμφισβήτηση. Σύμφωνα με την 
ιστοσελίδα της Άνδρου ο Ν Δελαγραμμάτικας γεννήθηκε και αυτός στο Κόρθι της 
Άνδρου το 1853 και ήταν γιος ιερέα που ο Καλλίνικος πήρε μαζί του στην Χαλκίδα για να 
βελτιώσει την θέση του. Αυτό το επιβεβαιώνω και εγώ. Πράγματι ο πατέρας του 
Νικόλαου ήταν ο Ιερέας του αγίου Νικολάου της Χαλκίδας, Κωνσταντίνος 
Δελαγραμμάτικας που πέθανε το 19ΘΘ και ήταν ο αρχαιότερος ιερέας της πόλης. Ο 
θάνατος του συγκλόνισε τους Χαλκιδαίους και όλοι σχεδόν οι κάτοικοι τον συνόδευσαν 
στην τελευταία κατοικία του. Για τη ζωή και το έργο του αντιστράτηγου Νικόλαου 
Δελαγραμμάτικα θα μεταφέρω μόνο όσα υπάρχουν γι αυτόν στο διαδίκτυο και 
επιφυλάσσομαι να κάνω μια πλήρη εργασία στο μέλλον. 

Εδώ μια φωτογραφία του από αφιέρωμα που είχε κάνει γι αυτόν τον σπουδαίο άντρα η εφημερίδα της Αθήνας «ΛΚΡΟΠΟΛΙΣ». 



Ό άρχηγάς τοΟ κοτταλαβόν- 
τος τήν Χίον στρατού τότε 
συνταγματάρχης Νικ. Δελα- 
γραμμάτικας. 

Από την Βικιπαίδεια. 

Ο Νικόλαος Δελαγραμμάτικας ήταν Έλληνας υποστράτηγος του πεζικού. 

Γεννήθηκε το 1853. Αν και προερχόμενος από το στράτευμα προήχθη μέχρι το βαθμό του 
υποστρατήγου. Συμμετείχε ως υπαξιωματικός στην έξοδο του ελληνικού στρατού 
στη Θεσσαλία το 1878. Κατά τον Ελληνοτουρκικό πόλεμο του 1897 υπηρέτησε ως 
λοχαγός. Κατά τους Βαλκανικούς Πολέμους έφερε το βαθμό του συνταγματάρχη όπου 
στον μεν Α' Βαλκανικό Πόλεμο ήταν αρχικά διοικητής συντάγματος πεζικού όπου και 
μετείχε στη κατάληψη της Θεσσαλονίκης και στη συνέχεια διοικητής του αποβατικού 
αποσπάσματος που κατέλαβε τη Χίο. Στον Β' Βαλκανικό Πόλεμο του 1913 ήταν 
διοικητής της 6ης Μεραρχίας. 

Μετά τους πολέμους αυτούς προάχθηκε σε υποστράτηγο και διετέλεσε διοικητής της νέας 
13ης Μεραρχίας και αργότερα διοικητής του 1ου Σώματος Στρατού. Αποστρατεύθηκε 
το 1916. 


Τέλος. 

ΥΕιιζυηίδ. 24/5/2020 

-30/6/2020 Συμπληρώθηκαν νέα στοιχεία για την θέση της προτομής και τους γλύπτες που την κατασκεύασαν. 


Πηγές: 

Ψηφιακή βιβλιοθήκη της Βουλής, εφημερίδες ΕΥΡΙΠΟΣ, ΕΥΒΟΙΑ, ΑΚΡΟΠΟΛΙΣ. 
Βικιπαίδεια. 

Αηάήαίά ρτοδδ.^τ 

Ινστιτούτο Ιστορικών Ερευνών (η φωτογραφία στην πρώτη σελίδα). 
Ι<ρθΙ<θΓΐΐΊίου.ΐ3ΐο§δροΐ.εοηη (φωτογραφία) 

Αλέξανδρος Μακαρώνας. 

Όλες οι υτιόλοιτιες αναφέρονται στις φωτογραφίες και στις παραπομπές λεπτομερώς. 

